પવિત્ર યાત્રાધામ વિકાસ બોર્ડના સચિવ કિરીટભાઈ અધ્વર્યુએ જણાવ્યું હતું કે યાત્રાધામોને પ્લાસ્ટિકમુક્ત બનાવવા માટે નિર્ણય લેવામાં આવ્યો છે. આંતરરાષ્ટ્રીય ખ્યાતિ ધરાવતા 80 જેટલા કલાસાધકો પ્રાચીન દેવાલયોના પુરાતત્ત્વ વિભાગ સાથે વિચારવિર્મશ કરી તેની જૂની ઓળખ લાવવાનો પ્રયત્ન પણ કરવામાં આવશે. રેલવે સ્ટેશનો ઉપર પ્રાચીન દેવાલયોના પેઇન્ટિંગો પણ મૂકવામાં આવશે. તેટલું જ નહિ, પણ ટ્રેનના ડબ્બામાં તેમ જ વેઇટિંગ રૂમમાં પણ ધાર્મિક સ્થળોનાં ચિત્રો મુકાશે. કિરીટભાઈએ જણાવ્યું કે અમદાવાદ શહેરને હેરિટેજનો દરજ્જો મળ્યો છે ત્યારે પુરાણાં મંદિરોને પણ સાચવી પુનઃ ઓળખ આપવાનો પ્રયત્ન કરાશે.